Diari Oficial de la Generalitat Valenciana


Sumari del DOGV 4694, del 18-02-2004 (2004/1448)

ORDE de 15 de gener 2004, del conseller de Sanitat, que modifica l'Orde de 4 de febrer de 1999, per la qual es dicten normes per a l'organització i gestió en matèria de formació continuada de les professions sanitàries.
---------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2004/01/15/(2)/dof/vci/html**

### Dades del document

Número de DOGV
:   4694

Data del DOGV
:   18-02-2004

Secció del DOGV
:   I. DISPOSICIONS GENERALS

Número del document
:   2004/1448


Data del document
:   15-01-2004

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * reciclatge professional
    * formació en el lloc de treball
    * professió sanitària
    * legislació

ORDE de 15 de gener 2004, del conseller de Sanitat, que modifica l'Orde de 4 de febrer de 1999, per la qual es dicten normes per a l'organització i gestió en matèria de formació continuada de les professions sanitàries. [2004/X1448]
  
L'Orde de 4 de febrer de 1999, de la Conselleria de Sanitat (DOGV núm. 3.450, de 9 de març) va aprovar les normes per a l'organització i gestió en matèria de formació continuada de les professions sanitàries, va crear la Comissió de Formació Continuada de les Professions Sanitàries en l'àmbit de la Comunitat Valenciana, en compliment del conveni de Conferència Sectorial del Consell Interterritorial del Sistema Nacional de Salut sobre formació sanitària de les professions sanitàries i va designar l'òrgan competent a la Comunitat Valenciana per al seu compliment.
  
Mitjançant Orde del 26 d'octubre de 1999 (DOGV núm. 3.661, de 7 de gener de 2000), es modificà l'anterior adaptant-la al Reglament Orgànic i Funcional de la Conselleria de Sanitat i adequant l'estructura de les professions sanitàries adscrites a la comissió.
  
Per Orde de 24 de setembre de 2001 (DOGV núm. 4.145, d'11 de desembre de 2001) es dictaren normes complementàries per a l'organització i gestió de la formació continuada de les professions sanitàries i per Orde de 20 de gener de 2003 (DOGV núm. 4.454, de 6 de març de 2003), es modificà l'Orde de 4 de febrer de 1999, amb el fi en estos dos casos d'adequar la normativa a la realitat social inherent al funcionament de la comissió.
  
En data 14 de juliol de 2003 (DOGV núm. 4.543) es publica el Decret 116/2003, d'11 de juliol, del Consell de la Generalitat pel qual s'aprova el Reglament Orgànic i Funcional de la Conselleria de Sanitat.
  
És necessari, per tant, modificar la composició de la Comissió de Formació Continuada de les Professions Sanitàries, adaptant-la a la nova dependència orgànica de l'Escola Valenciana d'Estudis de la Salut (EVES).
  
Per això, de conformitat amb el que disposa l'article 5 del Decret 116/2003, d'11 de juliol, i la Llei 5/1983, de 30 de desembre, de Govern Valencià,
  
ORDENE
  
Article únic
  
Es dóna nova redacció al punt 1 de l'article 2 de l'Orde de 4 de febrer de 1999, que queda redactat de la forma següent:
  
«La Comissió de Formació Continuada estarà composta pels següents membres amb veu i vot:
  
- El sotssecretari de la Conselleria de Sanitat, que en serà el president.
  
- El/la director/a de l'Escola Valenciana d'Estudis de la Salut que actuarà com a president en casos de delegació o suplència del president de la comissió.
  
- Un representant de la Conselleria de Cultura, Educació i Esport.
  
- Un representant en nom de cada un dels següents col·legis professionals: metges, farmacèutics, veterinaris, odontòlegs i estomatòlegs i diplomats en infermeria. La designació d'estos membres l'ha de fer el seu òrgan superior de representació a nivell autonòmic. En cas d'inexistència d'este òrgan i/o falta d'acord entre els interessats, correspon al conseller de Sanitat resoldre en totes les qüestions que puguen plantejar-s'hi.
  
- Un representant de les universitats de la Comunitat Valenciana.
  
- Un representant en nom de les societats científiques de la Comunitat Valenciana.
  
- El responsable de la Secretaria Tècnica de la Comissió.
  
- El secretari/ària de l'EVES, com a secretari/ària de la Comissió que prestarà el suport tècnic administratiu per al seu funcionament».
  
València, 15 de gener de 2004
  
El conseller de Sanitat,
  
VICENTE RAMBLA MOMPLET


Còpia Permalink ELI